PRITARTA

Rokiškio rajono savivaldybės tarybos

2020 m. kovo 27 d. sprendimu Nr. TS-

**BIUDŽETINĖS ĮSTAIGOS ROKIŠKIO BASEINO 2019 metų VEIKLOS**

**ataskaita**

1. Įstaigos pristatymas:

 1.1. Savivaldybės biudžetinė įstaiga – Rokiškio baseinas, adresas – Taikos 21A, Rokiškis tel. 8-686-08950, el. paštas info@rokiskiobaseinas.lt, interneto svetainė [www.rokiskiobaseinas.lt](http://www.rokiskiobaseinas.lt) Rokiškio baseino veiklos pradžia – 2018-10-19. Rokiškio baseino pagrindinė veiklos sritis – sportinė veikla, kodas 93.1.

 1.2. Baseino direktorius – Vitalijus Jocys. Vadybinis darbo stažas – 11 metų.

1.3. Įstaigos misija:

 Šiuolaikiška, saugi, patraukli lankytis, dirbti ir kurti, atvira vietos bendruomenei įstaiga. Inovatyvi, teikianti aukštos kokybės sveikatingumo ir plaukimo sporto paslaugas, plėtros, novatoriškumo srityje, sėkmingai organizuojanti plaukimo sportą Lietuvoje bei užsienyje, užtikrinanti sklandžią tarpinstitucinę partnerystę, kuri maksimaliai tenkina visų klientų sveikatinimo bei užimtumo poreikius. Konkurencinga įstaiga.

1.3. Įstaigos vizija:

 Teikti Lietuvos ir užsienio piliečiams kokybiškas sporto ir rekreacijos paslaugas. Skatinti žmonių užimtumą, sudaryti palankias sąlygas sportininkams (plaukikams). Sukurti miesto įvaizdį, plėtoti Rokiškio krašto turizmą.

 1.3. Įstaigos darbuotojai:

|  |  |  |
| --- | --- | --- |
| **Administracijos darbuotojai** | **Specialistai** | **Pagalbinis personalas** |
| 3 | 11 | 5 |

 1.4. Įstaigos suteiktų paslaugų gavėjai:

|  |  |
| --- | --- |
| **Paslaugų gavėjai** | **Skaičius** |
| Mokiniai | 5384 |
| Komerciniai klientai | 36569 |
| Plaukimo pamokėlės | 3678 |
| Kūno kultūros ir sporto centro treniruotės | 7033 |
| Privačios treniruotės | 1547 |
| Sveikatos biuro užsėmimai | 2241 |
| **Iš viso:** | **56452** |

 1.5. Finansavimo šaltiniai ir biudžeto išlaidos:

|  |  |
| --- | --- |
| **Finansavimo šaltiniai** | **Lėšos, tūkst. Eur.** |
| **Savivaldybės biudžetas** | **372,3** |
| * *Savivaldybės biudžeto lėšos*
* *Biudžetinių įstaigų pajamos (teikiamų mokamų paslaugų lėšos)*
 | *225,3**147,0* |
| **Kiti šaltiniai** |  |
| * *ES paramos lėšos*
* *Kitų finansavimo šaltinių lėšos*
 |  |

 1.6. Biudžeto išlaidos:

|  |  |  |
| --- | --- | --- |
| **Išlaidų pavadinimas** | **Finansavimo šaltiniai** | **Lėšos, tūkst. Eur.** |
| **Savivaldybės biudžeto lėšos** | **Biudžetinių įstaigų pajamos** | **Kitų šaltinių lėšos** |
| Darbo užmokestis ir socialinis draudimas | 180,9 |  |  | 180,9 |
| Ryšių paslaugos | 1,4 | 0,2 |  | 1,6 |
| Transporto išlaikymas | 0,5 |  |  | 0,5 |
| Komunalinės paslaugos | 15,5 | 95,0 |  | 110,5 |
| Informacinių technologijų prekių ir paslaugų įsigijimas |  |  |  |  |
| Ekspertų ir konsultantų paslaugos |  |  |  |  |
| Ilgalaikio materialiojo turto remontas  |  |  |  |  |
| Reprezentacinės išlaidos |  |  |  |  |
| Kvalifikacijos kėlimas | 0,1 | 1,2 |  | 1,3 |
| Kitų prekių ir paslaugų įsigijimas | 26,3 | 32,3 |  | 58,6 |
| Darbdavių socialinė parama pinigais | 0,6 |  |  | 0,6 |
| Materialiojo ir nematerialiojo ilgalaikio turto įsigijimas  |  |  |  |  |
| *Kitas ilgalaikis materialusis turtas* |  | *18,3* |  | *18,3* |
| *Kitos mašinos ir įrengimai* |  |  |  |  |
| *Kompiuterinė programinė įranga, kompiuterinės programinės įrangos licencijos* |  |  |  |  |
| **IŠ VISO:** | **225,3** | **147,0** |  | **372,3** |

 1.7. Baseino pajamos

|  |  |  |  |
| --- | --- | --- | --- |
| **Mėnuo** | **2019 m. pajamos** | **2020 m. pajamos** | **2020 m. planas** |
| Sausis | 27998 |  | 30000 |
| Vasaris | 26561 |  | 30000 |
| Kovas | 28836 |  | 30000 |
| Balandis  | 17304 |  | 20000 |
| Gegužė | 13848 |  | 15000 |
| Birželis | 7241 |  | 17000 |
| Liepa  | 0 |  | 10000 |
| Rugpjūtis | 0 |  | 10000 |
| Rugsėjis | 19425 |  | 25000 |
| Spalis | 32724 |  | 30000 |
| Lapkritis | 32753 |  | 30000 |
| Gruodis | 41413 |  | 30000 |
| **Iš viso:** | **248103** |  | **277000** |

2. Įstaigos tikslai, veikla ir rezultatai.

 2.1. Pagrindinis baseino tikslas – teikti kūno kultūros ir sporto, baseino, pirčių, laisvalaikio, sveikatos ir kitas paslaugas visuomenei, organizuoti sportinius ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą. Pagrindinė baseino veiklos rūšis – pramogų ir poilsio organizavimas. Baseinas orientuotas į sportinį rekreacinį švietimą, vaikų poilsio stovyklas bei sportinės veiklos užsiėmimus, gyventojų sveikatinimą ir užimtumą.

 Teikiamos kokybiškos neformaliojo švietimo, mokymo plaukti ir sportininkų rengimo paslaugos, plečiama paslaugų pasiūla įgyvendinant Lietuvos valstybinę, regioninę ir savivaldybės kūno kultūros ir sporto politiką, rengiami kūno kultūros ir sporto plėtros projektai bei įgyvendinamos atitinkamos programos, teikiamos mokamas sportinės veiklos paslaugos.

 2019 metais plaukimo baseine iš viso apsilankė **56452** žmonių.

**Apsilankymų skaičius pagal vietovę**

 **STOVYKLOS**

|  |  |
| --- | --- |
| 1. | Dieninė vaikų vasaros stovykla 2019 m. 2019 m. birželio 17–21 d. Trukmė 5 d. d.  |

 **VARŽYBOS**

|  |  |
| --- | --- |
| 1. | 2019 m. balandžio 13 d. Rokiškio rajono velykinės plaukimo varžybos tarp NVŠ treniruotes lankančių moksleivių ir Rokiškio baseino plaukimo pamokėles lankančių vaikų. |
| 2 | 2019 m. birželio 15 d. – vandens sporto varžybos Velykalnio bendruomenėje (komandinis vandens dviračių, irklenčių bei olimpinės pirties dienos plaukimas laisvu stiliumi).  |
| 3. | 2019 m. spalio 19 d. – Rokiškio baseinui 1-eri metai, vyko tarptautinės plaukimo varžybos tarp Jėkabpilio, Bauskės, Panevėžio, Pasvalio ir Rokiškio vaikų. |
| 4. | 2019 m. gruodžio 14 d. – Rokiškio rajono vaikų kalėdinės plaukimo varžybos. Organizavo Rokiškio baseinas kartu su Rokiškio rajono kūno kultūros ir sporto centru (KKSC) tarp moksleivių, lankančių Rokiškio baseino plaukimo pamokėles ir NVŠ treniruotes. |

 **KITA VEIKLA**

|  |  |
| --- | --- |
| 1. | 2019 m. birželio 10 d. – vaikų stovykla iš Latvijos „Jakapils 2019 m. swimming“. |
| 2. | 2019 m. rugsėjo 9 d. – projektas „Sportuokime kartu Rokiškio baseine“. Projekte dalyvavo senjorai, neįgalieji, gyventojai ir jaunimas.  |
| 3. | 2019 m. nuo rugsėjo mėn. – Rokiškio baseino plaukimo pamokėlės vaikams.  |
| 4. | 2019 m. nuo rugsėjo mėn. – Rokiškio KKSC NVŠ plaukimo treniruotės baseine. |
| 5. | 2019 m. rugsėjo 10 d. iki 2019 m. lapkričio 11 d. teiktos Rokiškio baseino paslaugos mokykloms, orientuotos į pradinių klasių mokinius, jų mokymą plaukti. |
| 6. | 2019 m. nuo rugsėjo mėn. kiekvieną ketvirtadienį Rokiškio baseine vyko sveikatingumo vakarai prie arbatos puodelio kartu su Rokiškio rajono savivaldybės visuomenės sveikatos biuru.  |
| 7. | 2019 m. spalio 3. Sveikatingumo projektas „Sveikatos takeliu“, apsilankė I.-d . „Varpelis“ moksleiviai. |
| 8. | Nuo 2019 m. nuo lapkričio 11 d. iki 2020 m. sausio 31 d. vykdyta Kūno kultūros ir fizinio aktyvumo ugdymo edukacinė programa, bendradarbiaujant su VŠĮ Lietuvos plaukimo federacijos informacijos ir paslaugų biuru.  |
| 9. | Nuo 2019 m. lapkričio mėn. – **aerobikos užsiėmimai baseine.**  |
| 10. | 2019 m. lapkričio mėn. Rokiškio baseiną aplanke Radviliškio plaukimo baseino atstovai, pasidalino gerąja patirtimi, naujomis idėjomis.  |
| 11. | 2019 m. gruodžio 14 d. Rokiškio baseine lankėsi Rokiškio kultūros ir sporto centro personalas, išbandė Rokiškio baseino teikiamas sveikatinimo paslaugas.  |
| 12. | 2019 m. gruodžio 17 d. baseiną aplankė Kupiškio moksleiviai.  |

 2019 m. birželio 17–21 d. buvo suorganizuota dieninė vaikų vasaros stovykla 2019 m. Šioje stovykloje vaikai penkias dienas nuo ryto iki vakaro leido laiką Rokiškio baseine, mokėsi plaukti su trenerių pagalba, dalyvavo priešgaisrinės saugos mokymuose „Kaip saugiai elgtis vandenyje ir prie vandens“, mokės bendravimo bei pagarbos silpnesniam už save, išmoko suteikti pirmąją pagalbą nukentėjusiam ar skęstančiam, keliavo, mokėsi, žaidė ir dalyvavo kūrybinėse dirbtuvėse, plaukimo estafetėse. Stovyklos trukmė 5 darbo dienos.

 2019 m. balandžio 13 d. vyko antrosios Rokiškio rajono velykinės plaukimo varžybos. Tarp neformalųjį vaikų švietimą lankančių (NVŠ) moksleivių ir Rokiškio baseino plaukimo pamokėles lankančių vaikų. Vaikai varžėsi 25 m plaukimo laisvu stiliumi bei nugara rungtyje, taip pat 50 m laisvu stiliumi, krūtine bei nugara. Vaikai atskleidė įgūdžius, kuriuos išsiugdė treniruotėse, ir išbandė savo jėgas skirtingose amžiaus grupėse. Varžybose dalyvavo 40 vaikų.

 2019 m. birželio 15 d. įvyko pirmosios vandens sporto varžybos Velykalnio bendruomenėje. Komandinis vandens dviračių, irklenčių bei olimpinės pirties dienos plaukimas laisvu stiliumi. Laisvu stiliumi varžybų dalyviai turėjo perplaukti 155 m, iš viso varžybose dalyvavo 115 žmonių.

 2019 m. spalio 19 d. buvo rengiamos „Rokiškio baseinui 1-eri metai“ Tarptautinės plaukimo varžybos tarp Jėkabpilio, Bauskės, Panevėžio, Pasvalio ir Rokiškio vaikų (150 dalyvių). Plaukikai varžėsi įvairiose amžiaus grupėse ir atskirose rungtyse: 25 m laisvu stiliumi, 50 m laisvu stiliumi, 50 m peteliške, 50 m krūtine, 50 m nugara.

 2019 m. gruodžio 14 d. vyko Rokiškio rajono vaikų kalėdinės plaukimo varžybos. Varžybas organizavo Rokiškio baseinas kartu su Rokiškio rajono kūno kultūros ir sporto centru (KKSC) tarp moksleivių, lankančių Rokiškio baseino plaukimo pamokėles ir neformalaus vaikų švietimo (NVŠ) treniruotes. Iš viso varžybose dalyvavo 64 vaikai.

 2019 m. birželio 10 d. Rokiškio baseine vyko pirmoji stovykla iš Latvijos „Jakapils 2019 m. swimming“. Šioje stovykloje vaikai penkias darbo dienas intensyviai sportavo, kiekvieną dieną turėjo po dvi plaukimo treniruotes ir tobulino plaukimo įgūdžius Rokiškio baseine.

 2019 m. rugsėjo 9 d. startavo projektas „Sportuokime kartu Rokiškio baseine“. Projekte dalyvavo senjorai, neįgalieji, gyventojai ir jaunimas. Vykdomos sveikatingumo treniruotės baseine vaikams iki 18 metų (sudaryta 10 gr. po 15 vaikų, po 2 val.); sveikatą stiprinančios ir palaikančios mankštos senjorams (10 gr., po 15 senjorų, po 2 val.); sveikatai palankiems fizinio aktyvumo įpročiams formuoti ir stiprinti (vandens aerobika) rajono gyventojams iki 29 metų (20 gr., po 15 gyventojų, po 2 val.), sveikatą stiprinančios ir palaikančios mankštos neįgaliems (4 gr., po 15 neįgaliųjų, po 2 val.). Siekiame stiprinti vaikų iki 18 metų sveikatą per fizinį aktyvumą, didinti senjorų nemokamų fizinio aktyvumo paslaugų prieinamumą, mažinti neįgaliųjų socialinę atskirtį sudarant galimybes lankyti sveikatingumo mankštas baseine. Projekte sudalyvavo 2241 asmenys.

 2019 m. nuo rugsėjo mėn. prasidėjo Rokiškio baseino plaukimo pamokėlės vaikams. Sudarytos 4 gr., po 15 vaikų, po 1.5 val. 2 kartus per savaitę. Plaukimo pamokėlių tikslas — mokyti vaikus nebijoti vandens, išmokyti saugiai elgtis vandenyje ir prie vandens, mokyti plaukimo įgūdžių, skatinti vaikų fizinį aktyvumą, stiprinti sveikatą, gerinti jų fizinį pasirengimą, atrasti plaukimo sportui gabius vaikus ir paskatinti juos siekti rezultatų, suteikti asmens higienos ir ekologiško elgesio prie vandens žinių, skatinti bendradarbiavimą tarp mokinių, mokytojų, tėvų, trenerių, socialinių partnerių, rėmėjų ir kitų bendruomenės narių plėtojant vaikų mokymą plaukti. Plaukimo pamokėlėse dalyvavo 3678 vaikų.

 2019 m. nuo rugsėjo mėn. rengiamos Rokiškio rajono kūno kultūros ir sporto centre (KKSC) ugdomų vaikų plaukimo treniruotės baseine, kurių tikslas – mokyti vaikus plaukti ir saugiai elgtis vandenyje bei prie vandens. Sudarytos 8 gr., iki 15 vaikų, po 1,5 val., po 4 arba 2 kartus per savaitę, treniruotes lankė 7033 vaikų. Šių plaukimo pamokų tikslas – mokyti vaikus saugiai elgtis vandenyje, padėti išsiugdyti gyvybiškai svarbius ir reikalingus plaukimo įgūdžius, skatinti ugdytis atsakomybę už save ir aplinkinius, laikytis saugaus elgesio taisyklių, puoselėti olimpines sporto vertybes, kilnų elgesį, formuoti bendravimo ir bendradarbiavimo įgūdžius.

 Nuo 2019 m. rugsėjo 10 d. iki 2019 m. lapkričio 11 d. teikiamos Rokiškio baseino paslaugos mokykloms, orientuotos į pradinių klasių mokinius, jų mokymą plaukti. Per mokslo metus dalyvavo 5384 pradinių klasių mokiniai.

 2019 m. nuo rugsėjo mėn. kiekvieną ketvirtadienį Rokiškio baseine kartu su Rokiškio rajono savivaldybės visuomenės sveikatos biuru vyksta sveikatingumo vakarai prie arbatos puodelio. Tikslas — suburti žmones bendrauti, kurti šiltą ir malonią aplinką Rokiškio baseine.

 2019 m. spalio 3. vykdytas sveikatingumo projektas „Sveikatos takeliu“ kartu su Rokiškio lopšeliu-darželiu „Varpeliu“.

 2019 m. nuo lapkričio 11 d. pradėta vykdyti Kūno kultūros ir fizinio aktyvumo ugdymo edukacinė programa, skirta rajono pradinių klasių mokiniams, bendradarbiaujant su VšĮ Lietuvos plaukimo federacijos informacijos ir paslaugų biuru. Iš viso programoje dalyvavo 150 moksleivių iš 10 Rokiškio rajono mokyklų.

 2019 m. lapkričio mėn. organizuoti a**erobikos užsiėmimai baseine.**

 2019 m. lapkričio mėn. Rokiškio baseine lankėsi Radviliškio plaukimo baseino atstovai, pasidalino gerąja patirtimi, naujomis idėjomis.

 2019 m. gruodžio 14 d. Rokiškio baseiną aplankė Rokiškio kultūros centro personalas, išbandė Rokiškio baseino teikiamas sveikatingumo paslaugas.

 2019 m. gruodžio 17 d. baseiną aplankė Kupiškio moksleiviai. Atvykę moksleiviai tobulino savo plaukimo įgūdžius, o likusį laiką pramogavo šiltose sūkurinėse voniose. Iš viso apsilankė 30 moksleivių.

 2019 m. pasirašytos bendradarbiavimo sutartys su Rokiškio rajono savivaldybės visuomenės sveikatos biuru, Rokiškio lopšeliu-darželiu „Varpeliu“, Rokiškio technologijos, verslo ir žemės ūkio mokykla, VšĮ Lietuvos plaukimo federacijos informacijos ir paslaugų biuru.

 Per pirmuosius baseino gyvavimo metus sulaukta 36 516 lankytojų, buvo suorganizuotos ketverios varžybos ir kiti įvairūs renginiai. 2020 metais numatoma tęsti projektą „Sportuokime kartu Rokiškio baseine“. Projekto dalyviai: senjorai, neįgalieji, gyventojai ir jaunimas. Tikimasi suorganizuoti seniūnijų plaukimo varžybas, tarptautines ir Rokiškio rajono vaikų plaukimo varžybas, tęsti veiklas su Rokiškio rajono kūno kultūros ir sporto centru (KKSC) ir Rokiškio rajono visuomenės sveikatos biuru. Tikimasi įgyvendinti projektą „Mokymas plaukti“ pradinių klasių moksleiviams. Tęsime neformalaus vaikų švietimo programą „Mokyti vaikus plaukti ir saugiai elgtis vandenyje bei prie vandens“, taip pat plaukimo pamokėles įvairaus amžiaus vaikams. Bus tęsiamos privačios vandens aerobikos treniruotės baseine.

 3. Įstaigos teikiamos paslaugos.Pagrindinės veiklos rūšys – sportinė veikla, kodas 93.1., kitos veiklos rūšys: vaikų poilsio stovyklų veikla, kodas 55.20.20., poilsio ir sporto reikmenų nuoma ir išperkamoji nuoma, kodas 77.21., sporto įrangos nuoma, kodas 77.21.40., sportinis ir rekreacinis švietimas, kodas 85.51., kitas, niekur kitur nepriskirtas, švietimas, kodas 85.59., sporto įrenginių eksploatavimas, kodas 93.11., kūno rengybos centrų veikla, kodas 93.13., kita sportinė veikla, kodas 93.19., pramogų ir poilsio organizavimo veikla, kodas 93.2., kita pramogų ir poilsio organizavimo veikla, kodas 93.29., fizinės gerovės užtikrinimo veikla, kodas 96.04

 4. Vadovo indėlis, tobulinant įstaigos administravimą**.**

 Pagrindiniai mano, kaip įstaigos vadovo, darbo uždaviniai – užsibrėžto tikslo siekimas, bendravimas ir iniciatyvumas, tobulėjimas. Dirbant įstaigoje man labai svarbu:

 • užtikrinti efektyvų įstaigos vykdomos veiklos tęstinumą;

 • gerinti ir efektyviai išnaudoti turimą sportinę bei aktyvaus poilsio bazę;

 • užtikrinti teikiamų paslaugų kokybę;

 • užtikrinti personalo profesines kompetencijas;

 • užtikrinti skaidrų įstaigos finansinių bei materialinių išteklių panaudojimą;

 Baseino veiklos sėkmė priklauso nuo valdymo proceso veiksmingumo, tinkamo veiklos organizavimo, sugebėjimo sutelkti visus bendrai veiklai. Daug dėmesio ir pastangų skiriu racionaliam ir tikslingam baseino biudžeto lėšų naudojimui, projektų įgyvendinimui bei vykdymui. Nuolat rūpinuosi baseino materialine baze, mokymo priemonių įsigijimu ir kt.

 Nuolat darbuotojus skatinu kelti savo profesines bei bendrąsias kompetencijas, ypatingą dėmesį skiriu ne tik baseino lankytojų paslaugų kokybei bei prieinamumui, bet ir jų saugumui.

 2019 metais sėkmingai organizavau viso personalo bei įstaigos darbą – kūno kultūros ir sporto, baseino, pirčių, laisvalaikio, sveikatos ir kitų paslaugų teikimą visuomenei, sportinių ir pramoginių renginių organizavimą, užtikrinau teikiamų paslaugų kokybę ir efektyvumą.

Direktorius Vitalijus Jocys